เรื่องร้องเรียน: แจ้งปัญหาสุนัขจรจัดคับ  มีสุนัขจรจัด ไม่มีเจ้าของตัวสีดำ ในซอยนนทรี14 แยก7 ชอบนอนแถวๆๆหน้าหอพัก จันทร์แสงอพาร์ทเม้นท์ โดนไล่กัดทุกวัน โดนกัดไปแล้ว2ครั้งแต่ไม่เข้า ช่วยมาจัดการเรื่องสุนัขให้ด้วยนะครับ
การดำเนินการของเจ้าหน้าที่: วันที่ 21 ก.พ. 2566 เจ้าหน้าที่ฝ่ายสิ่งแวดล้อมและสุขาภิบาล สำนักงานเขตยานนาวา ได้ตรวจสอบ ณ สถานที่เกิดเหตุแล้ว พบสุนัขพันธุ์ไทย สีดำ 1 ตัว สอบถามผู้อยู่อาศัยใกล้เคียงแจ้งว่า สุนัขตัวดังกล่าวชอบวิ่งไล่กัดประชาชนที่สัญจรผ่านไป -มา และมีผู้ที่ถูกกัดไปหลายคนแล้ว ทั้งนี้ สำนักงานเขตยานนาวา ได้มีหนังสือประสานสำนักงานสัตวแพทย์สาธารณสุข เพื่อจัดเจ้าหน้าที่ลงพื้นที่แก้ไขปัญหาสุนัขกัดประชาชน เรียบร้อยด้วยแล้ว
ความเห็นของผู้แจ้ง: ขอบคุณมากครับ จะได้ใช้ชีวิตแบบไม่ต้องกลัวมันไล่กัดอีก ขอบคุณมากๆๆคับ
พื้นที่: แขวงช่องนนทรี เขตยานนาวา กรุงเทพมหานคร